## Odluka o porezima Grada Vrlike

### NN 2/2002 (8.1.2002.), Odluka o porezima Grada Vrlike

# GRAD VRLIKA

88

Na teme­lju članka 30. Zakona o financira­nju lokalne i područne (re­gionalne)
samouprave (»Narodne novine« broj 50/01) i članka 52. Statuta Grada Vrlike
(»Sl. gl. grada Vrlike« broj 2/01) Gradsko vijeće grada Vrlike, na 4. sjednici
od 13. prosinca 2001. god. donosi

## ODLUKU

### O POREZIMA GRADA VRLIKE

I. TEMELJNE ODREDBE

Članak 1.

Ovom se Odlukom utvrđuju stope, visina te način obračuna i plaća­nja gradskih
poreza koji su vlastiti izvori prihoda Proračuna grada Vrlike.

Glede razreza, naplate, žalbe, obnove postupka, zastare i drugih
postupovnih odredaba pri plaća­nju gradskih poreza shodno se primje­njuju
propisi o porezu na dohodak.

Članak 2.

Porezi Grada Vrlike su:

a) prirez poreza na dohodak,

b) porez na potroš­nju,

c) porez na kuće za odmor,

d) porez na nekorištene poduzetničke nekretnine,

e) porez na tvrtku ili naziv,

f) porez na korište­nje javnih površina.

II. OSNOVICE, STOPE I DRUGI ELEMENTI ZA
UTVRĐIVANJE I NAPLATU POREZA

a) Prirez porezu na dohodak

Članak 3.

Prirez porezu na dohodak, plaća se po stopi od 7%.

Članak 4.

Osnovica prireza porezu na dohodak iz članka 3. ove Odluke jest porez na
dohodak ostvaren od obveznika čije je prebivalište ili uobičajeno boravište na
području grada.

Članak 5.

Prirez porezu na dohodak obvezan je obračunati, obustaviti i na
propisani uplatni račun uplatiti poslodavac istodobno s isplatom dohotka, što
znači da se isplata dohotka i uplata poreza i prireza obav­lja istog dana.

Članak 6.

Prirez porezu na dohodak plaća se na žiroračun Poreza i prireza na
dohodak, s odgovarajućim pozivom na broj MB/JMBG uplatite­lja.

b) Porez na potroš­nju

Članak 7.

Porez na potroš­nju plaća se na potroš­nju alkoholnih pića i
bezalkoholnih pića i piva po stopi od 3% od osnovice na koju se plaća porez na
potroš­nju.

Osnovica poreza na potroš­nju iz prethodnog stava ovog član­­ka jest prodajna
cijena pića po kojoj se pića prodaju u ugostite­lj­skim objektima, sma­njena za
zakonom utvrđene poreze.

Članak 8.

Porez na potroš­nju alkoholnih i bezalkoholnih pića i piva obveznik
poreza na potroš­nju obračunava i uplaćuje u roku od 30 dana po isteku mjeseca
na žiroračun Proračuna grada Vrlike, s pozivom na MB/JMBG uplatite­lja.

U istom roku, porezni obveznik je dužan predati na propisanom obrascu i
prijavu poreza na potroš­nju nadležnom tijelu porezne uprave.

c) Porez na kuće za odmor

Članak 9.

Obveznici poreza na kuće za odmor plaćaju pravne i fizičke osobe koje su
vlasnici kuća za odmor.

Kućom za odmor smatra se svaka zgrada ili dio zgrade ili stan koji se
koriste povremeno ili sezonski.

Članak 10.

U postupku dokaziva­nja statusa kuće za odmor u smislu odredbe članka 9.
ove Odluke, osim osobne iskaznice, uzimat će se u obzir i sljedeća
dokumentacija: putovnica, mjesto i visina nastanka troška električne energije,
vode, telefona, prijem poštanskih poši­ljki, potvrde o zasnovanom radnom odnosu,
izjava o izabranom liječniku, izjava svjedoka, mjesto podnoše­nja porezne
prijave i svi drugi raspoloživi dokazi.

Članak 11.

Kućom za odmor ne smatraju se gospodarstvene zgrade koje služe za
smještaj po­ljoprivrednih strojeva, oruđa i drugog pribora.

Kućom za odmor ne smatraju se kuće za odmor koje se ne mogu koristiti
zbog ratnih razara­nja i prirodnih nepogoda (poplava, potres, požar), te
starosti i trošnosti.

Članak 12.

Porez na kuće za odmor ne plaća se na kuće za odmor za vrijeme dok su u ­njima
smješteni prognanici i izbje­glice.

Porez na kuće za odmor ne plaća se na odmarališta u vlasništvu jedinica
lokalne i područne (re­gionalne) samouprave koje služe za smještaj djece do 15
godina starosti.

Članak 13.

Porez na kuće za odmor plaća se godiš­nje po jednom metru četvornom
korisne površine kuće za odmor godiš­nje, i to:

1. Strani držav­ljani, hrvatski držav­ljani koji porez
na dohodak plaćaju izvan RH, pravne osobe
sa sjedištem izvan RH                                        7,00 kn.

2. Hrvatski držav­ljani koji imaju prebivalište
izvan područja grada i koji porez iz dohotka
ne plaćaju na području grada pravne osobe
sa sjedištem izvan područja grada                      6,00 kn.

3. Ostali vlasnici kuća za odmor                             5,00 kn.

Porez u smislu st. 1. ovog članka plaća se za kuće za odmor starosti do
20 godina. Za kuće za odmor starije od 20 godina porez utvrđen primjenom
odredbe st. 1. ovog članka uma­njuje se za 10% za svakih da­lj­njih navršenih
10 godina starosti kuće za odmor, s tim da uz maksimalno uma­nje­nje ovaj porez
ne može biti niži od Zakonom propisanog maksimuma – 5,00 kuna po jednom
četvornom metru korisne površine kuće za odmor.

Članak 14.

Obveznik poreza na kuće za odmor dužan je nadležnom tijelu porezne
uprave koje vrši razrez poreza dostaviti podatke koji se odnose na mjesto gdje
se objekti nalaze, o korisnoj površini objekta, te druge podatke potrebite za
razrez poreza na imovinu najkasnije do 31. ožujka godine za koju se porez
razrezuje ili u roku od 15 dana od dana kada je nastala promjena.

d) Porez na nekorištene poduzetničke nekretnine

Članak 15.

Porez na nekorištene poduzetničke nekretnine plaća se go­diš­­nje po
metru četvornom korisne površine poduzetničke nekretnine.

Porez na neiskorištene poduzetničke nekretnine plaća se na nekretnine namije­njene
obav­lja­nju poduzetničke djelatnosti (pro­iz­vodni i drugi poslovni prostori)
a, u kojima se djelatnost ne obav­lja godinu dana.

Članak 16.

Osnovica poreza na neiskorištene poduzetničke nekretnine je korisna
površina nekretnine, a porez se plaća u iznosu od 10,00 kuna po četvornom metru
godiš­nje.

Članak 17.

Porez na nekorištene poduzetničke nekretnine, pored slu­čajeva oslobađa­nja
propisanih Zakonom, ne plaća se u slučaju kada nekretnine imaju svojstvo
kulturnog dobra prema Zakonu.

Članak 18.

Porez na neiskorištene poduzetničke nekretnine ne plaća u slučajevima
kada se  nekretnine ne mogu koristiti
zbog ratnih razara­nja i prigodnih nepogoda (poplava, požar, potres).

Članak 19.

Obveznik poreza na neiskorištene poduzetničke nekretnine dužan je
nadležnom tijelu porezne uprave koje vrši razrez poreza, dostaviti podatke koji
se odnose na mjesto i površinu, te druge podatke koji se odnose na razrez
poreza najkasnije do 31. ožujka tekuće godine za koju se porez razrezuje.

e) Porez na tvrtku ili naziv

Članak 20.

Obveznici poreza na tvrtku, odnosno naziv su pravne i fizičke osobe koje
su obveznici poreza na dobit ili poreza na dohodak i re­gistrirane su za obav­lja­nje
djelatnosti.

Porez na tvrtku ili naziv plaća se godiš­nje po svakoj tvrtki ili nazivu
i to:

– po­ljoprivreda, lov. šumarstvo                           260,00 kn.

– ribarstvo                                                         260,00 kn.

– rudarstvo                                                        560,00 kn.

– prerađivačka industrija                                    560,00 kn.

– opskrba električnom energijom plinom
i vodom                                                          560,00 kn.

– građevinarstvo                                                 560,00 kn.

– trgovina na veliko i malo, popravak vozila        560,00 kn.

– ugostite­ljstvo                                                   740,00 kn.

– promet, skladište­nje, veze                                560,00 kn.

– financijsko posredova­nje                                 740,00 kn.

– obrazova­nje                                                    560,00 kn.

– zdravstvena zaštita, socijalna skrb,                   560,00 kn.

– ostale društvene, socijalne i osobne
uslužne djelatnosti                                            560,00 kn.

Poslovne jedinice i pogoni inozemnih pravnih i fizičkih osoba i poslovne
jedinice i pogoni domaćih pravnih i fizičkih osoba koje imaju sjedište izvan
grada za svaku poslovnu jedinicu plaćaju 2.000,00 kn.

Članak 21.

Porez na tvrtku ili naziv ne plaćaju obveznici poreza na tvrtku koji ne
obav­ljaju djelatnost, te javna poduzeća koja su u vlasništvu grada.

Članak 22.

Obveznik poreza na tvrtku ili naziv dužan je promjenu imena tvrtke,
odnosno naziva prijaviti nadležnom tijelu porezne uprave koje vrši razrez
poreza, kao i sve druge promjene koje utječu na visinu poreza u roku od 15 dana
od dana upisa u re­gistar odnosno nastale promjene.

Članak 23.

Rješe­nje o razrezu poreza na tvrtku, odnosno naziv donosi nadležno
tijelo porezne uprave.

Ako se tvrtka upiše u re­gistar tijekom godine, plaća se razmjerni dio
poreza na tvrtku, odnosno naziv iz članka 27. ove Odluke.

Članak 24.

Porez na tvrtku ili naziv pored slučajeva oslobađa­nja utvrđenih
Zakonom, ne plaća se u slučaju prvog re­gistrira­nja tvrtke koja upoš­ljava
više od 5 radnika.

Članak 25.

Porez na tvrtku ili naziv plaća se na žiroračun Proračuna grada u roku
od 15 dana od dana dostave rješe­nja o razrezu poreza.

f) Porez na korište­nje javnih površina

Članak 26.

Porez na korište­nje javnih površina plaća se mjesečno po četvornom
metru korištene javne površine, a plaćaju ga pravne i fizičke osobe koje se
koriste javnim površinama. Javnim površinama u smislu ove odluke, smatraju se zem­ljišta
unutar građevnog područja koja su u skladu s prostornim planovima, namije­njena
općoj uporabi (ulice, trgovi, perivoji, igrališta, zelene površine i sl.)

Članak 27.

Porez na korište­nje javnih površina obračunava se i plaća po stopi od
20% na iznos ugovorene naknade koja se plaća za korište­nje javnih površina.

Članak 28.

Porez na korište­nje javnih površina plaća se na žiroračun Proračuna
grada u roku od 15 dana od dana dostave rješe­nja o razrezu poreza.

Članak 29.

Ako se javna površina koristi za postavu objekata za obav­lja­nje
djelatnosti, koja djelatnost se obav­lja sezonski, ako se objekt po prestanku
obav­lja­nja djelatnosti ne ukloni, porez se plaća kao da se na prostoru
objekta odnosno javne površine djelatnost obav­lja.

III. NAČIN UTVRĐIVANJA I NAPLATE
POREZA

Članak 30.

Poslove u svezi s utvrđiva­njem, evidentira­njem, nadzorom, naplatom i
ovrhom poreza iz ove Odluke, obav­ljat će nadležna Porezna uprava u Si­nju.

Članak 31.

Za obav­lja­nje poslova iz članka 30. ove Odluke Poreznoj upravi pripada
naknada u iznosu od 5% od ukupno naplaćenih prihoda.

IV. ZAKLJUČNE ODREDBE

Članak 32.

S danom primjene ove Odluke prestaje vrijediti Odluka o gradskim
porezima (»Sl. glasnik« broj 7/97)

Članak 33.

Ova Odluka stupa na snagu danom objave u »Službenom glasniku grada« a
primje­njivat će se od 1. siječ­nja 2002. godine.

Klasa: 410-01/01-01/1
Urbroj: 2175-06/01-01-23
Vrlika, 13. prosinca 2001.

Predsjednik
Gradskog vijeća **Ante Turudić, dipl. iur.,** v. r.

Odluka, NN 2/2002-88
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)